钦定古今图书集成/明伦汇编/闺媛典/第092卷 > 吴善庆妻孙氏
## 钦定古今图书集成/明伦汇编/闺媛典/第092卷 > 吴善庆妻孙氏

按《绍兴府志》：孙氏，名妙吉，山阴人，吴善庆妻。善庆死，
氏少艾，无子，执节不移。叔祖小观纳邻邑人币，将嫁
之，孙闻乃绐曰：“幸得为亡夫供佛事。”小观如其言，孙
沐浴更衣礼佛，顷之，走夫墓，缢树下死。小观怒，残其
尸而覆葬之，闻者嗟叹。然其家甚微，不能闻诸有司，
可悲也。